PЕПУБЛИКА СРБИЈА

ОПШТИНА ПРИЈЕПОЉЕ

БРОЈ: 320-96-1/2015

ДАНА: 28.08.2014. године

ПРИЈЕПОЉЕ

На основу Закона о подстицајима у пољопривреди и руралном развоју (,,Сл.гласник бр.10/13), Сагласности Министарства пољопривреде и заштите животне средине бр.320-00-02803/2015-09 од 27.04.2015 године на Програм подршке за спровођење пољопривредне политике и политике руралног развоја општине Пријепоље за 2015.године, Одлуке о буџету општине Пријепоље за 2015.годину („Службени гласник општине Пријепоље“, бр. 13/2014), Одлуке Oпштинског већа о расподели средстава за пољопривреду за 2015. годину, бр.320-15/1/15 од 20.05.2015 године, општина Пријепоље расписује

**ЈАВНИ КОНКУРС**

**за доделу подстицајних средстава за рефундацију трошкова увођења и**

**сертификације система квалитета и безбедности хране у 2015. години**

**Предмет конкурса**

Предмет конкурса је додела подстицајних средстава за рефундацију трошкова увођења и

сертификације система квалитета и безбедности хране у 2014. години у износу до 300.000,00 динара.

Укупна предвиђена средста за ову намену, у складу са Одлуком Oпштинског већа о расподели средстава за пољопривреду за 2015. годину, бр.320-15/1/15 од 20.05.2015 године су у висини од 3.000.000,оо динара.

**Намена подстицајних средстава**

Износ подстицајних средстава утврђује се од процењене вредности пројекта и то за:

1. Надокнаду дела трошкова за увођење и сертификацију система безбедности и квалитета хране: **ISO 22000, GLOBALGAP, BRC, IFS, FSSC 22000, GOST-R, HALAL, KOSHER**;

**Корисници подстицајних средстава**

Право на коришћење подстицајних средстава под условима утврђеним овим конкурсом имају:

* правно лице и предузетник
* физичко лице - носилац регистрованог пољопривредног газдинства;
* земљорадничка задруга и удружење.

Право на коришћење подстицајних средстава имају подносиоци пријаве који се баве производњом и прометом прехрамбених производа, туризмом, угоститељством, пекарском, кондиторском, месно-прерађивачком, као и производњом хране за животиње.

Висина износа подстицајних средстава који се додељује обрачунава се на вредност процењеног пројекта без пореза на додату вредност с тим да не може бити већа од 300.000,00 динара.

**Документација која се подноси на конкурс**

**Општи услови и начин доказивања:**

1) Кратак опис корисника средстава (делатност, производи, пласман, кретање извоза,

едукација и сл.)

2) Решење о упису у регистар привредних субјеката, са свим прилозима (фотокопија),

Фотокопију потврде о пореском идентификационом броју или Потврда о активном статусу у Регистру пољопривредних газдинстава у 2015.години;

3) Потврду надлежног пореског органа да је подносилац пријаве измирио све доспеле порезе, доприносе и друге јавне дажбине, односно уверење о мировању пореског дуга и редовном измирењу обавеза.

**Посебни услови и начин доказивања:**

1. Читко попуњен захтев са обавезним потписом подносиоца захтева и печатом предузетника односно правног лица;

2. Оверене фотокопије рачуна са доказима о извршеној уплати за трошкове увођења и сертификацију система безбедности и квалитета хране у 2015. години;

3. Оверена фотокопија сертификата;

1. **Висина и начин одлучивање и исплате средстава**

Подстицаји за намене наведене у овом конкурсу утврђују се у максималном износу до 300.000,оо динара. Подстицаји се исплаћују до износа финансијских средстава предвиђених за ову намену (3.000.000,оо динара), сукцесивно по пристизању захтева.

Испуњеност услова за доделу подстицајних средстава утврђује Комисија образована од стране председника општине Пријепоље.

У поступку разматрања захтева Комисија проверава наводе из документације, утврђује

испуњеност услова и врши процену вредности пројекта.

1. **Поступак одлучивања о додели средстава**

-Разматрање приспелих пријава вршиће Комисија за спровођење поступка јавног конкурса за доделу подстицајних средстава за рефундацију трошкова увођења и сертификације система квалитета и безбедности хране у 2015.години.

-Комисија разматра поднете захтеве по јавном конкурсу и утврђује ранг листу подносилаца пријава који испуњавају услове на основу достављене документације.

-Ранг листа се објављује на званичној интернет страници општине Пријепоље и огласној табли општине Пријепоље.

-Право приговора на ранг листу може се поднети Општинском већу у року од пет дана од дана објављивања ранг листе.

-Коначну одлуку о додели средстава доноси Општинско веће општине Пријепоље.

-Подстицајна средства се исплаћују на наменски рачун подносиоца захтева.

-**Непотпуне и неблаговремене захтеве Комисија неће узети у разматрање.**

**Поступак подношења пријаве и конкурсне документације**

**Конкурс је отворен од 01.09.2015. до 01.10.2015.године.**

Пријаву на конкурс са траженом документацијом доставити на писарницу Општинске управе општине Пријепоље или поштом на поштом на адресу:

**Општина Пријепоље - Комисија за спровођење поступка јавног конкурса**

Трг Братства и јединства бр. 1.

31300 Пријепоље,

са назнаком:

**''Конкурс за доделу подстицајних средстава за рефундацију трошкова увођења и сертификације система квалитета и безбедности хране у 2015. години''**

**Конкурс објавити на огласној табли општине и званичном сајту општине Пријепоље.**

**ПРЕДСЕДНИК ОПШТИНЕ**

**ЕМИР ХАШИМБЕГОВИЋ**