PЕПУБЛИКА СРБИЈА

ОПШТИНА ПРИЈЕПОЉЕ

БРОЈ:

ДАНА:

ПРИЈЕПОЉЕ

На основу Закона о подстицајима у пољопривреди и руралном развоју (,,Сл.гласник бр.10/13), Сагласности Министарства пољопривреде и заштите животне средине бр.320-00-02803/2015-09 од 27.04.2015 године на Програм подршке за спровођење пољопривредне политике и политике руралног развоја општине Пријепоље за 2015.год.,Одлуке о буџету општине Пријепоље за 2015.годину („Службени гласник општине Пријепоље“, бр. 13/2014 oд 25.12.2015 године), Одлуке Oпштинског већа о расподели средстава за пољопривреду за 2015. годину, бр.320-15/1/15 од 20.05.2015 године, Правилника о подстицајима за подршку инвестицијама у физичка средства пољопривредних газдинстава („Сл.гласник Општине Пријепоље“ бр.5/15 од 20.07.2015 године) и Одлуке о допуни Правилника за подршку инвестицијама у у физичка средства пољопривредних газдинстава, број 320-15/15-3 од 27.07.2015.године, општина Пријепоље расписује

**ЈАВНИ ПОЗИВ**

**ЗА ДОДЕЛУ СРЕДСТАВА ЗА ПОДРШКУ ИНВЕСТИЦИЈАМА У ФИЗИЧКА СРЕДСТВА ПОЉОПРИВРЕДНИХ ГАЗДИНСТАВА У 2015.ГОДИНИ**

**1.** Предмет конкурса је реализација Програма мера за спровођење пољопривредне политике и политике руралног развоја општине Пријепоље у 2015.год.

Подстицајним средствима ће се суфинансирати набавка нове опреме и то:

**1.1.Набавка машина за обраду земљишта**

**-**тракторске фрезе

-мотолултиватори (само машина без прикључка)

-мотокултиваторске фрезе

-мотокопачице

Предвиђена средства у висини од 4 000 000 динара.

**1.2.Набавка опреме за мужу и складиштење млека**

-музилице

-лактофризи

Предвиђена средства у висини од 400 000 динара

**1.3.Набавка опреме за заштиту биља**

-пумпе за прскање,леђне

-прскалице до 100 литара –вучне

Предвиђена средства у висини од 300 000 динара

**1.4.Набавка опреме за заливање**

-Пумпе, агрегати, систем за наводњавање, цеви за одвод, разводне цеви, спојнице, филтери, тифони, капајуће траке

Предвиђена средства у висини од 2 500 000 динара.

**1.5.Развој хортикултуре**

Предвиђена средства у висини од 100 000 динара.

Укупно је за доделу средстава за Инвестиције у физичка средства пољопривредних газдинстава **планирано 7 300 000 динара.**

**2.Општи услови за добијање подстицајних средстава**

**Подносилац захтева** остварује право на подстицај уколико испуњава следеће услове :

1. има регистровано пољопривредно газдинство уписано у Регистар пољопривредних газдистава, са активним статусом, или је правно лице чија је регистрована делатност везана за пољопривреду;
2. има пребивалиште и врши производњу на територији општине Пријепоље;
3. за инвестицију за коју подноси захтев за подстицај не може користити подстицаје по другом основу (субвенције, подстицаји, дотације) из других јавних фондова;
4. да није користио средства из Буџета општине Пријепоље по основу набавке опреме и машина у предходне две године;
5. набавка опреме мора бити извршена пре датума предвиђеног за затварање Конкурса;
6. Право учешћа на конкурсу подносилац захтева има само за једну инвестицију.

**3.Критеријуми за оцењивање(бодовање) су** :

**А**) **Основни критеријуми**

|  |  |  |
| --- | --- | --- |
|  | **Критеријум** | **Број бодова** |
| **А.1.** | Носиоц пољопривредног газдинства је лице млађе од 40 година.... | **20 бодова** |
| **А.2.** | Подносилац захтева је:  А) незапослено лице и налази се на евиденцији Националне службе за запошљавање .......................................................................  Б) запослено лице ..................................................................................  В) пензионер .......................................................................................... | **20 бодова**  **5 бодова**  **1 бод** |
| **А.3.** | Подносилац захтева је пољоприредни осигураник............................. | **20 бодова** |

**Б) Специфични критеријуми појединачно за инвестицију**

**1.1**-Набавка машина за обраду земљишта:

- површина под воћним засадом малине већа од 2 Ха ....................................... 10 бодова

-површина под воћним засадом малине 1-2 Ха ................................................ 8 бодова

-површина под воћним засадонм малине до од 0,5 - 1 Ха ............................... 5 бодова

-површина под повртарским културама изнад 1 Ха ........................................... 5 бодова

-површинама под повртарским културама до 1 Ха ............................................. 3 бода

-површина под ратарским културама изнад 3 ха ................................................... 3 бода

-површина под пластеницима изнад 0,3 Ха ............................................................ 10 бодова

**1.2**-Набавка опреме за мужу и складиштење млека:

подносилац захтева поседује 10 и више крава.......................................................... 10 бодова

-подносилац захтева поседује 5-10 крава ......................................................... 5 бодова

- подносилаца захтева поседује 2-5 крава ............................................................ 3 бода

-подносилац захтева поседује 1 краву .......................................................... 1 бод

**1.3-** Набавка опреме за заштиту биља

- површина под малином преко 2 ха ..................................................................... 10 бодова

-површина под малином 1-2 ха ...................................................................... 8 бодова

-површина под малином 0,5-1 ха ....................................................................... 5 бодова

-површина под осталим воћним засадим преко 2 ха.......................................... 10 бодова

**1.4**.- Набавка опреме за заливање

- систем за зал. инсталиран(или набављена опрема) за површ. Изнад 2 ха .......... 10 бодова

- систем за зал. инсталиран(или набављена опрема) за површ. 1-2 Ха................. 5 бодов

- систем за зал. инсталиран(или набављена опрема) за површ. 0,5-1 Ха.............. 3 бода - урађен армирано-бетонски базен запремине преко 10 м³ .................................. 10 бодова

**1.5 –**у производњи преко 3 000 саксија(производних јединица)цвећа............... 10 бодова

-у производњи 500 до 3 000 саксија (производних јединица)цвећа................ 5 бодова

-у производњи испод 500 саксија(производних јединица) цвећа ................. 3 бода

**3.** Ранг листа се формира на основу збира бодова основних и специфичних критеријума.

Збир бодова из основних критеријума је по три основа(А.1+А.2+А.3).

На основу специфичних критеријума појединачно за инвестиције може се добити само један број бодова зависно од инвестиције и осталих тражених карактеристика газдинства.

**4**.Висина подстицаја (субвенција) које се додељују корисницима могу износити до 50 % од укупне вредности набавке. Конкурише се и средства се добијају само за једну врсту опреме (на пример мотокултиватор без осталих прикључака).Укупна вредност опреме за коју се конкурише мора износити изнад 50 000 динара без ПДВ-еа, осим за музилице и леђне прскалице за заштиту биљака где вредност инвестиције може бити и испод наведене суме. Максимална вредност одобрених средстава може износити 300 000 динара.

Уколико два или више подносиоца захтева имају исти број бодова предност при рангирању има подносилац захтева који је опрему раније набавио (датум на отпремници и фискалном рачуну).

**5.Документација која се подноси на конкурс**

**За физичко лице:**

-читко попуњен Образац пријаве са потписом подносиоца захтева,

-фотокопија личне карте,

-копију картице текућег рачуна,

-оригинал изводи 1,3, и 4 из Регистра пољопривредних газдинстава,

-потврда о активном статусу у Регистру пољопривредних газдинстава у 2015.години,

-извод из регистра пољопривредних газдинстава са подацима о члановима пољопривредног газдинства,

-доказ (потврду) да се налази на евиденцији Националне службе за запошљавање уколико је подносиоц захтева незапослено лице или последњи чек од пензије ако се ради о пензионеру,

-уколико је подносилац захтева пољопривредни осигураник доставља Потврду о осигурању издату од стране Пореске управе,

-оригинал фискални рачун или оверена фотокопија фискалног рачуна (гласи на подносиоца пријаве а уколико је плаћање извршено безготовинским путем доставља се и оверена копија налога за пренос средстава односно уплатица или оверен извод из банке),

-отпремница за набавку предметне инвестиције за коју је, у складу са посебним прописима, утврђена обавеза издавања отпремнице,

-копија гарантног листа за извршену набавку предметне опреме за коју је утврђена обавеза издавања гарантног листа , односно, изјаву добављача да иста не подлеже обавези издавања гарантног листа.

**Напомена: Признаје се рачун који је издат од 01.01.2015 до датума предвиђеног за затварање конкурса.**

**За предузетника и привредно друштво:**

-читко попуњен Образац пријаве на конкурс са потписом одговорног лица оверен печатом,

-фотокопија потврде о пореском индетификационом броју,

-оригинал извод из Агенције за привредне регистре,

-уверење Пореске управе о измиреним пореским дажбинама за 2014.годину,

-Оверена фотокопија фискалног и оригиналног рачуна (гласи на подносиоца пријаве, а уколико је плаћање извршено безготовинским путем доставља се и оверена копија налога за пренос средстава односно уплатица или оверен извод из банке),

-отпремница за набавку предметне инвестиције за коју је, у сладу са посебним прописима, утврђена обавеза издавања отпремнице,

-копија гарантног листа за извршену набавку предметне опреме за коју је утврђена обавеза издавања гарантног листа , односно, изјаву добављача да иста не подлеже обавези издавања гарантног листа.

**Напомена: Признаје се рачун који је издат од 01.01.2015. до датума предвиђеног за затварање конкурса.**

**6**. **Поступак доделе средстава**

-Разматрање приспелих пријава врши Комисија, образована Решењем Председника општина Пријепоље

-Комисија утврђује ранг листу подносилаца пријава који испуњавају услове на основу достављене документације и контроле на терену. Ранг листа се доставља Општинском већу на разматрање и усвајање, а усвојена ранг листа ће бити истакнута на огласној табли општине Пријепоље и званичној интернет адреси општине Пријепоље,

-Право приговора на ранг листу може се поднети Општинском већу у року од 5 дана од дана објављивања на огласној табли и интернет адреси општине.

-Одлука о приговорима на ранг листу је коначна одлука Општинског већа.

Након доношења одлуке по приговорима приступиће се закључивању уговора између општине Пријепоље и корисника подстицајних средстава.

-Уговорима ће се прецизирати права и обавезе између општине Пријепоље и корисника подстицајних средстава.

**7.Обавезе корисника средстава**

КОРИСНИК ПОДСТИЦАЈНИХ СРЕДСТАВА ПО КОНКУРСУ ДУЖАН ЈЕ ДА:

\*опрему која је предмет инвестиције за коју је остварио подстицај не отуђи најмање пет година од дана исплате подстицаја или даје другом лицу на употребу.

\*да документацију која се односи на инвестицију чува најмање пет година од дана исплате подстицаја,

\*опрему која је предмет инвестиције за коју је остварио подстицај видљиво означи ознаком (исту ће обезбедити општина) да је суфинансирана од стрне општине Пријепоље.

**8. Посебне напомене**

- Непотпуне и неблаговремне, као ни пријаве које су поднете од стране лица која немају право учешћа на Конкурсу пријаве неће се узети у разматрање.

**9. Поступак подношења пријаве и конкурсне документације**

**Конкурс је отворен од 17.08.2015.-17.09.2015.године.**

Пријаву на конкурс са траженом документацијом доставити на писарницу општинске управе:

ОПШТИНСКА УПРАВА ОПШТИНЕ ПРИЈЕПОЉЕ,

ТРГ БРАСТВА ЈЕДИНСТВА бр.1, 31300 ПРИЈЕПОЉЕ

-СЛУЖБА ЗА ПОЉОПРИВРЕДУ-

СА НАЗНАКОМ-ПРИЈАВА НА КОНКУРС ЗА ЗА ДОДЕЛУ СРЕДСТАВА ЗА ПОДРШКУ ИНВЕСТИЦИЈАМА У ФИЗИЧКА СРЕДСТВА ПОЉОПРИВРЕДНИХ ГАЗДИНСТАВА У 2015.ГОДИНИ.

Конкурс објавити на огласној табли општине и сајту општине Пријепоље.

**ПРЕДСЕДНИК ОПШТИНЕ**

**ЕМИР ХАШИМБЕГОВИЋ**