Општина Пријепоље

Република Србија

Општина Пријепоље

**Општинско веће**

Број: 403-1488/15

Датум: 25.11.2015 године

П Р И Ј Е П О Љ Е

Општинско веће општине Пријепоље, је на 111. седници одржаној 25.11.2015.године, решавајући у поступку по приговору Општинског удружења бораца народноослободилачког рата 1941-1945 и 1999. године на Одлуку председника општине Пријепоље, број 403-1488/15 од 27.10.2015.године, на основу члана 19. Одлуке о начину финансирања пројеката невладиних организација из буџета општине Пријепоље (“Сл. гласник општине Пријепоље, број 7/2010), члана 233.став 2. Закона о општем управном поступку(“Службени лист СРЈ “број 33/97,31/01 и “Службени гласник РС “,број 30/2010) и члана Пословника Општинског већа општине Пријепоље (“Службени гласник општине Пријепоље“, број 6/12 и 1/15), донело је :

**Р Е Ш Е Њ Е**

**Усваја се** приговор Општинског удружења бораца народноослободилачког рата 1941-1945 и 1999.године изјављен на Одлуку председника општине Пријепоље, број 403-1488/15 од 27.10.2015.годинe и додељују средства из буџета општине Пријепоље за финансирање Пројекта под називом "Програм неговања револуционарних традиција ослободилачких ратова у 2015.години" у укупном износу од 265.000,000 динара.

**О б р а з л о ж е њ е**

Председник општине Пријепоље је дана 14.07.2015. године донео Одлуку о формирању Комисије за спровођење поступка јавног конкурса за финансирање пројеката невладиних организација, број 403-1258/2015 .

На основу Одлуке о начину финансирања пројеката невладиних организација из буџета општине Пријепоље (“Сл. гласник општине Пријепоље, број 7/2010) расписан је Јавни конкурс за финансирање пројеката невладиних, непрофитних и неполитичких организација из буџета општине Пријепоље у 2015. години (“Службени гласник општине Пријепоље“, број 6/2015) .

Из списа предмета произилази да је подносилац приговора - поднео благовремену и потпуну пријаву на Јавни конкурс,којом је затражено финанирање пројекта “Програм неговања револуционарних традиција ослободилачких ратова у 2015.години ".

Комисија за спровођење поступка је извршила бодовање наоснову података из пристиглих пријава, којима је располагала а од значаја су за утврђивање бодовне листе, сходно одредбама члана 14. Одлуке о начину финансирања пројеката невладиних организација из буџета општине Пријепоље (“Сл. гласник општине Пријепоље, број 7/2010) и Јавног конкурса за финансирање пројеката невладиних организација из буџета општине Пријепоље за 2015. годину.

За оцењивање пројеката и пријава су важили критеријуми прописани јавним конкурсом и то :

За верске организације :

- усклађеност пројекта са захтевима конкурса и стратешким актима општине Пријепоље 0 - 75 бодова;

- стручност координатора пројекта и кључних стручњака укључених у реализацију пројекта 0 - 10 бодова;

- одрживост пројекта 0-15 бодова ;

- сарадња са локалном заједницом 0 - 15 бодова.

Б. За остале организације :

- усклађеност пројекта са захтевима конкурса и стратешким актима општине Пријепоље 0 - 45 бодова;

- остварени резултати организације у претходном периоду 0 - 20 бодова;

- материјална опремљеност и кадровска структура 0 - 10 бодова;

- стручност координатора пројекта и кључних стручњака укључених у

реализацију пројкта 0 - 10 бодова;

- одрживост пројекта 0-15 бодова ;

- сарадња са локалном заједницом 0 - 15 бодова.

Комисија за спровођење конкурса је на основу критеријума прописаних Јавним конкурсом и Одлуком о начину финансирања пројеката невладиних организација из буџета општине Пријепоље (“Сл. гласник општине Пријепоље, број 7/2010), извршила бодовање пројеката невладиних, непрофитних и неполитичких организација,доставила председнику општине Пријепоље записник и извештај о отварању и бодовању пријава, извештај и бодовну листу.

На основу члана 17.Одлуке о начину финансирања пројеката невладиних организација из буџета општине Пријепоље (“Сл. гласник општине Пријепоље, број 7/2010) , а узимајући у обзир записник, бодовну листу и извештај Комисије за спровођење конкурса, председник општине је дана 27.10.2015.године, донео Одлуку број 403-1488/15, којом се Општинском Удружењу бораца народноослободилачког рата 1941-1945 и 1999.године, за пројекат под називом "Програм неговања револуционарних традиција ослободилачких ратова у 2015.години" додељују средства за финансирање предметног пројекта из буџета општине Пријепоље у износу од 132.500,00 динара.

Укупан износ буџетских средства планиран за финансирање пројеката борачких и сличних организација предвиђен јеОдлуком о буџету општине Пријепоље за 2015. годину у износу од 400.000,00 динара. Одлуком о финансирању пројеката невладиних, непрофитних и неполитичких организација из буџета општине Пријепоље у 2015. години за финансирање пројеката борачких и сличних организација предвиђена су средства у износу од 267.500,00 динара.

Општинско удружење бораца народноослободилачког рата 1941-1945 и 1999.годинеподнело је пријаву за пројекат "Програм неговања револуционарних традиција ослободилачких ратова у 2015.години" .

На основу коначне бодовне листе, затражених износа средстава за финансирање као и планираног износа за финансирање пројеката из буџета општине Пријепоље за 2015. годину, у делу који се односи на финансирање пројеката борачких и сличних организација предложено је финансирање пројеката 2 невладине организација које су и добиле највећи број бодова.

Удружење је благовремено поднело приговор на Одлуку председника општине Пријепоље, наглашавајући да је удружење поднело пријаву за пројекат "Програм неговања револуционарних традиција ослободилачких ратова у 2015.години, за чију реализацију су потребна срдства у износу од 294.600,00 динара. У приговору даље наводе да се активности удружења одвијају током целе године, те да су средства за део активности обезбедили путем позајмице.

Решавајући по приговору, Општинско веће је ценило наводе дате у приговору, извршило увид у документацију везану за спровођење јавног конкурса и констатовало да приговор треба уважити.

На основу изложеног Општинско веће је утврдило да су се стекли услови за примену члана 233.став 2. Закона о општем управном поступку (“Службени лист СРЈ “број 33/97,31/01 и “Службени гласник РС “,број 30/2010), па је одлучено као у диспозитиву решења

Ово решење је коначно.

**УПУТСТВО О ПРАВНОМ СРЕДСТВУ :** Незадовољна страна може против овог решења покренути управни спор пред Одељењем Управног суда у Крагујевцу , у року од 30 дана од дана пријема решења.Тужба се предаје суду непосредно или поштом.

**Решење доставити :** Комисији за спровођење јавног конкурса ,Удружењу и архиви Општинског већа.

**ОПШТИНСКО ВЕЋЕ**

**П Р Е Д С Е Д Н И К**

**Емир Хашимбеговић**