PЕПУБЛИКА СРБИЈА

ОПШТИНА ПРИЈЕПОЉЕ

БРОЈ:320- 76 /15

ДАНА:31.08.2015

ПРИЈЕПОЉЕ

На основу члана 58.Статута општине Пријепоље ( ,,Сл.гласник општине Пријепоље, бр. 4/2009“), члана 13. Закона о подстицајима у пољопривреди и руралном развоју (,,Сл.гласник РС“, бр.10/13), Сагласности Министарства пољопривреде и заштите животне средине на Програм подршке за спровођење пољопривредне политике и политике руралног развоја, бр.320-00-02803/2015-09, Одлуке о буџету општине Пријепоље(,,Сл.гласник општине Пријепоље“, бр.13/2014) и Правилника о остваривању права на регрес за репродуктивни материјал-прво вештачко осемењавање у 2015. години (број 320- /2105 од године), Одлуке о расподели средстава за пољопривреду за 2015 годину (бр.320-15/1/15 од 20.05.2015 године) председник општине Пријепоље расписује

**ЈАВНИ ПОЗИВ**

**За доделу средстава за регрес за репродуктивни материјал-прво вештачко осемењавање у 2015. години**

Предмет јавног позива је расподела средстава намењених за спровођење мера подстицаја руралног развоја, регрес за репродуктивни материјал за вештачко осемењавање,која су опредељена Одлукомо буџету општине Пријепоље(,,Сл.гласник општине Пријепоље“, бр.12/2014) у разделу 4.19, позиција 192, економска класификација 451-субвенцијеи функција 420 у висини од 500.000,00 динара.

Општина Пријепоље регресира део трошкова за репродуктивни материјал-вештачко осемењавање у износу од:

* 1.500,00 динара **–** за осемењавање јуница и плоткиња из широке популације.
* 2.000,00 динара – за осемењавање уматичених јуница и плоткиња сименталске расе.

Регрес се додељује након првог осемењавања грла, једнократно у току године.

Право на остваривање регреса имају:

- одгајивачи крава/јуница са пребивалиштем на територији општине Пријепоље,

- носиоци, односно чланови регистрованог пољопривредног газдинства на територији општине Пријепоље.

Регреси се исплаћују на наменски текући рачун корисника подстицаја отворен код пословне банке.

За остваривање регреса пољопривредни произвођач доставља следећу документацију:

* захтев/образац за регресирање репродуктивног материјала за вештачко осемењавање крава;
* фотокопију личне карте носиоца пољопривредног газдинства
* фотокопију картице текућег рачуна
* потврду о активном статусу пољопривредног газдинства за 2015 годину
* фотокопију пасоша за осемењено грло
* картон за вештачко осемењавање крава, издат од стране овлашћеног извршиоца вештачког осемењавања;
* потврду за уматичена грла и приплодни подмладак, издату од селекцијске службе;

Потврду о активном статусу пољопривредног газдинства и потврду за уматичена грла и приплодни подмладак издату од селекцијке службе, подносилац захтева подноси само приликом првог захтева у току календарске године. Након првог подношења документације подносилац предаје пријаву/образац и картон за вештачко осемењавање крава, издат од стране овлашћеног извршиоца вештачког осемењавања за ново осемењене краве.

Захтеви-пријаве за остваривање права на регрес за прво вештачко осемењавање у 2015 години , подносе се од 02.09.2015 год. до 30.11.2015. године, преко писарнице ОУ Пријепоље и упућују Служби за пољопривреду .

Средства за регресирање репродуктивног материјала за вештачко осемењавање ће бити додељивана по редоследу подношења захтева а биће исплаћивана до утрошка планираних средстава.

Непотпуне и неблаговремене пријаве неће бити узете у разматрање.

Општина Пријепоље ће објавити листу корисника којима је одобрено право на регрес на званичној интернет адреси Општине Пријепоље.

Јавни позив ће бити објављен у локалном листу ,,Полимље“ ,на огласној табли општине и сајту општине Пријепоље

**ПРЕДСЕДНИК ОПШТИНЕ**

**\_\_\_\_\_\_\_\_\_\_\_\_\_\_\_\_\_\_\_\_\_**

**ЕМИР ХАШИМБЕГОВИЋ**