**Република Србија**

**ОПШТИНА ПРИЈЕПОЉЕ**

**Број:**

**Датум**:

На основу члана 9. Одлуке о оснивању буџетског фонда за заштиту животне средине општине Пријепоље („Службени гласник општине Пријепоље “, 10/2009), а у складу са чланом 5. Програма коришћења средстава за заштиту животне средине општине Пријепоље за 2015.годину и остварењем посебне накнаде за заштиту животне средине („ Службени гласник општине Пријепоље “, број 12/2015) расписује се :

**ЈАВНИ КОНКУРС**

за финансирање или суфинансирање пројеката у области заштите и унапређења животне средине у општини Пријепоље у 2015.

години

Средства за финансирање или суфинансирање пројеката у области заштите и унапређења животне средине у општини Пријепоље у 2015. години планирана су Одлуком о изменама и допунама Одлуке о буџету општине Пријепоље за 2015. годину („Сл. гласник општине Пријепоље“ бр. 11/2015) на позицији 191, економска класификација 424-Фонд за заштиту животне средине.

Средства су намењена за реализацију пројеката и програма из следећих области:

**1. Програми и пројекти праћења стања животне средине на територији општине Пријепоље (у даљем тексту Програм 1),** и то за мониторинг:

- праћење квалитета ваздуха

- праћење нивоа комуналне буке

- праћење квалитета површинских вода

- праћење квалитета земљишта

- мерења у ванредним околностима загађивања животне средине.

Укупна средства намењена за реализацију ових пројеката су у износу од 50.000,00 динара;

**2.Подстицајни, превентивни и санациони програми и пројекти,** и то:

- пројекти рекултивације, уређење јавних површина и санације, управљање отпадом, управљање енергијом као и други пројекти од интереса за општину Пријепоље.

Укупна средства намењена за реализацију ових пројеката су у износу од 80.000,00 динара;

**3. Програми или пројекти заштите и развоја заштићених природних добара на територији општине Пријепоље**

Укупна средства намењена за реализацију ових пројеката су у износу од 50.000,00 динара;

**4. Инвестициони програми и пројекти од значаја за побољшање квалитета животне средине на територији општине Пријепоље (суфинансирање у куповини опреме за заштиту животне средине, учестововање у суфинансирању набавке контејнера и друго)**

Укупна средства намењена за реализацију ових пројеката су у износу од 350.000,00 динара;

**5. Програми и пројекти невладиног сектора из области заштите животне средине**

Укупна средства намењена за реализацију ових пројеката су у износу од 50.000,00 динара;

**6. Образовне активности, едукација, штампање пропагандног материјала, промоција и јачање свести о потреби заштите животне средине на локалном и регионалном нивоу** (финансирсање и/или учествовање у предавањима, семинарима, трибинама, скуповима, манифестацијама из области заштите и унапређења животне средине и обележавању значајних датума и догађаја:

- сајмови екологије;

- обележавање светског дана животне средине;

- сајмови здраве хране и

- друге активности.

Укупна средства намењена за реализацију ових пројеката су у износу од 50.000,00 динара;

**7. Пројекти који се односе на научно истраживачки рад у области заштите животне средине**

Укупна средства намењена за реализацију ових пројеката су у износу од 40.000,00 динара;

**8. Информисање и објављивање података о стању и квалитету животне средине**

Укупна средства намењена за реализацију ових пројеката су у износу од 50.000,00 динара.

**ПРАВО УЧЕШЋА НА КОНКУРС**

**Право учешћа на Конкурс имају:**

*- Индиректни буџетски корисници*

*- Образовне установе,*

*- Еколошка удружења, покрети, друштва научних, стручних и других oрганизација у области екологије,*

*- Стручне организације,*

*- Невладине ,непрофине и неполитичке организације*

*- Јавна гласила.*

Апликанти морају бити регистровани на територији општине Пријепоље, односно морају имати седиште или огранак и да делују на овом подручју као општинске, међуопштинске или републичке организације.

**Напомена: *Пријаву на Пројекат 1 могу поднети само стручне организације у складу са Законом о заштити животне средине.***

**Апликанти могу конкурисати са једаним или више пројеката. За сваки програм се подноси посебна пријава.**

Пријава на Конкурсподноси се на обрасцу који је саставни део конкурсне документације.

**ПОТРЕБНА ДОКУМЕНТАЦИЈА**

Учесник конкурса је дужан да достави:

1. попуњен пријавни образац за подношење предлога пројекта који се састоји из четири дела: Основни подаци, детаљан опис пројекта, детаљан финансијски план и потписана изјава о прихватању обавезе корисника средстава ,
2. Копија решења о упису у АПР ,
3. Фотокопију ПИБ обрасца,
4. Потврду о броју текућег/наменског рачуна,
5. Биографије координатора пројекта и стручних лица укључених у рад на пројекту,

Уз детаљан опис пројекта могуће је приложити публикације, други штампани материјал, као и аудио, видео, дигитални и други материјал о пројекту или подносиоцу.

**КРИТЕРИЈУМИ ЗА ОЦЕЊИВАЊЕ ПРОЈЕКТА**

* **Значај пројекта, од 0-30 бодова, а односи се на :**

- дугорочни утицај и одрживост након финансијске подршке;

**-**степен унапређености заштите животне средине на територији општине Пријепоље;

- број циљних група и начин њиховог укључивања:активно/пасивно.

* **Квалитет пројекта, од 0-40 бодова, а односи се на:**

- степен припремљеонсти пројекта;

- дефинисаност циљева и активности;

- очекивани резултати.

* **Финансијски критеријум, од 0-30 бодова, а односи се на:**

- извор финансирања,

-степен финансирања сопственим средствима,

-финансијски план.

**РОКОВИ ЗА СПРОВОЂЕЊЕ КОНКУРСА**

Пријаве морају бити достављене у затвореној коверти са назнаком:

Пријава на Конкурс за финансирање или суфинансирање пројеката у области унапређења и заштите животне средине у општини Пријепоље у 2015. години – «НЕ ОТВАРАТИ».

Пријаве се достављају на писарницу Општинске управе општине Пријепоље или поштом на адресу:

Општина Пријепоље- Комисији за спровођење поступка јавног конкурса за коришћење средстава за заштиту животне средине општине Пријепоље за 2015.годину, 31300 Пријепоље, Трг Братства и јединства 1.

Рок за подношење пријава је 10 дана од дана објављивања Јавног конкурса у “Службеном гласнику општине Пријепоље“.

Конкурсна документација се може преузети сваког радног дана, у периоду од 08-15 часова у канцеларији број 16. у Општинској управи општина Пријепоље или на званичној интернет презентацији општине Пријепоље, [www.opstinaprijepolje.rs](http://www.opstinaprijepolje.rs) .

Одлуку о избору пројеката доноси Општинско веће у року од **30 дана од** дана закључења конкурса. Коначни резултати јавног конкурса биће објављени на званичној интернет презентацији општине Пријепоље .

На основу одлуке о избору пројекта, председник Општине закључује уговор са корисником средстава којим ће се регулисати међусобна права и обавезе.

Пројекат се мора реализовати на територији општине Пријепоље, најкасније до 31.12.2015.године.

Извештаји о наменском утрошку средстава достављају се након реализације пројекта, а најкасније до 01.02.2016.године.

Неблаговремене пријаве неће бити разматране, а непотпуне пријаве ће се сматрати неисправним.

Поступакза доделу средстава води Комисија за спровођење поступка јавног конкурса за коришћење средстава за заштиту животне средине општине Пријепоље за 2015.годину, формирана Одлуком број 403-1677/15 од 13.10.2015.године.

**П Р Е Д С Е Д Н И К**

Емир Хашимбеговић