Република Србија

ОПШТИНA ПРИЈЕПОЉЕ

Број: 403-1488/15-1

Датум: 30.11.2015. године

Трг Братства и јединства бр. 1

П р и ј е п о љ е

На основу члана 44. Закона о локалној самоуправи (''Сл. гласник РС'' бр. 129/07 и 83/14), члана 58. Статута општине Пријепоље (''Сл. гласник општине Пријепоље'' бр. 4/09 и 12/2014), члана 17. Одлуке о начину финансирања пројеката невладиних организација из буџета општине Пријепоље (''Сл. гласник општине Пријепоље'' бр. 7/10) и Јавног конкурса за финансирање пројеката невладиних,непрофитних и неполитичких организација (''Сл. гласник општине Пријепоље'' бр. 6/15), а узимајући у обзир Закључак Општинског већа општине Пријепоље, број 403-1488/15-1 од 25.11.2015. године,председник општине Пријепоље доноси:

**ОДЛУКУ О ИЗМЕНЕМА И ДОПУНАМА ОДЛУКЕ О**

**ФИНАНСИРАЊУ ПРОЈЕКАТА НЕВЛАДИНИХ, НЕПРОФИТНИХ И НЕПОЛИТИЧКИХ ОРГАНИЗАЦИЈА ИЗ БУЏЕТА ОПШТИНЕ ПРИЈЕПОЉЕ ЗА 2015. ГОДИНУ**

У Одлуци о финансирању пројеката невладиних, непрофитних и неполитичких организација из буџета општине Пријепоље за 2015. годину, број 403-1488/15 од 27.10.2015. године, мења се део којим се одређују износи за финансирање пројеката верских организација и сада гласи :

1.Пројекти верских организација који ће бити финансирани из буџета општине Пријепоље за 2015. годину су :

|  |  |  |
| --- | --- | --- |
| Назив организације | Назив пројекта | износ/динара |
| Српска православна црква-Епархија Милешевска | Ограда порте цркве Свети Василије Острошки | 1450000.00 |
| Исламска заједница Србије-Мешихат Исламске заједнице Санџака-oдбор Меџлиса Пријепоље | Проширење и адаптација интернатског простора медресе | 725000.00 |
| Меџлис Исламске заједнице Пријепоље | Обнова и уређење простора џамије у Комарану-Буковик | 725000.00 |

О Б Р А З Л О Ж Е Њ Е

Јавни конкурс за финансирање пројеката невладиних,непрофитних и неполитичких организација објављен је у Службеном гласнику општине Пријепоље, број 6/2015 од 31.07.2015. године.

Конкурс је спровела Комисија формирана Одлуком председника општине Пријепоље, број 403-1258/ 15 од 14.07.2015. године.

За оцењивање пројеката и пријава су важили критеријуми прописани јавним конкурсом и то :

За верске организације :

- усклађеност пројекта са захтевима конкурса и стратешким актима општине Пријепоље 0 - 75 бодова;

- стручност координатора пројекта и кључних стручњака укључених у реализацију пројекта 0 - 10 бодова;

- одрживост пројекта 0-15 бодова ;

- сарадња са локалном заједницом 0 - 15 бодова.

Б. За остале организације :

- усклађеност пројекта са захтевима конкурса и стратешким актима општине Пријепоље 0 - 45 бодова;

- остварени резултати организације у претходном периоду 0 - 20 бодова;

- материјална опремљеност и кадровска структура 0 - 10 бодова;

- стручност координатора пројекта и кључних стручњака укључених у

реализацију пројкта 0 - 10 бодова;

- одрживост пројекта 0-15 бодова ;

- сарадња са локалном заједницом 0 - 15 бодова.

На конкурс су приспеле пријаве 38 организација.

Комисија за спровођење поступка је извршила бодовање имајући у виду податаке из пристиглих пријава, којима је располагала а од значаја су за утврђивање бодовне листе, на основу члана 14. Одлуке о начину финансирања пројеката невладиних организација из буџета општине Пријепоље (“Сл. гласник општине Пријепоље, број 7/2010) и Јавног конкурса за финансирање пројеката невладиних,непрофитних и неполитичких организација из буџета општине Пријепоље за 2015. годину.

Комисија је председнику општине Пријепоље поднела записник о отварању пријава и извештај који садржи бодовну листу.

На основу поднете документације, затражених износа средстава за финансирање као и опредељеног износа за финансирање пројеката Одлуком о буџету општине Пријепоље (“Сл. гласник општине Пријепоље“, број 13/2014), донета је Одлука финансирању пројеката невладиних, непрофитних и неполитичких организација из буџета општине Пријепоље за 2015. годину, број 403-1488/15 од 27.10.2015. године.

Разматрајући предметну Одлуку ,Општинско веће општине Пријепоље је председнику општине Пријепоље, Закључком број 403-1488/15-1 од 25.11.2015. године, препоручило доношење измене и допуне Одлуке о финансирању, на начин да се за финансирање пројекта „Ограда порте цркве Свети Василије Острошки“- Српске православна црква-Епархије Милешевске одреди износ од 1450000.00 динара, за финансирање пројекта „Проширење и адаптација интернатског простора медресе“, Исламске заједнице Србије-Мешихата Исламске заједнице Санџака-oдбора Меџлиса Пријепоље, износ од 725000.00 динара а за финансирање пројекта „Обнова и уређење простора џамије у Комарану-Буковик“-подносиоца Меџлиса Исламске заједнице Пријепоље, одреди износ од 725000.00 динара.

На основу изнетог решено је као у диспозитиву Одлуке .

**Правна поука** : Подносиоци пријава на конкурс- верске организације, имају право да поднесу приговор Општинском већу општине Пријепоље у року од осам дана од дана достављања ове Одлуке.

**П Р Е Д С Е Д Н И К**

Емир Хашимбеговић